
Ministru kabineta rīkojums Nr. 305
Rīgā 2026. gada 26. maijā (prot. Nr. 29 104. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Piešķirt Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" finansējumu, kas nepārsniedz  83 400 euro, pievienotās vērtības nodokļa kompensācijas nodrošināšanai Eiropas Rekonstrukcijas un attīstības bankai par tās pilnvarnieku valdes 2026. gada sanāksmes Latvijā organizēšanai iegādātajām precēm un saņemtajiem pakalpojumiem, nodrošinot Latvijas starptautisko saistību izpildi saskaņā ar Līguma par Eiropas Rekonstrukcijas un attīstības bankas dibināšanu 53. panta 2. punktu.
· 2. Finanšu ministrijai normatīvajos aktos noteiktajā kārtībā sagatavot un iesniegt pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 ''Līdzekļi neparedzētiem gadījumiem'' atbilstoši faktiski nepieciešamajam apmēram.

